钦定古今图书集成/理学汇编/字学典/第047卷 > 《元陈绎曾书法三昧》 > 《临池歌》宋·刘子翚
## 钦定古今图书集成/理学汇编/字学典/第047卷 > 《元陈绎曾书法三昧》 > 《临池歌》宋·刘子翚

“君不见锺繇学书夜不眠，以指画字衣皆穿。当时尺
牍来邺下，锦标玉轴争流传。又不见鲁公得法屋漏
雨，意象咄咄临千古。断碑零落翠苔封，直气英风犹
可睹。元常独步黄初际，清臣后出今无继。风神迥出
本天资，巧力亦自精勤至。”羡君好尚何高奇，寒窗弄
笔手生胝。向来失计堕尘网，锐气直欲摩云飞。男儿
舌在心何怍，却拟临池寻旧学。要须笔外见锺颜，会
自蛟龙生掌握。银钩石刻予何爱，劝以短歌君勿怠。
他时八体妙有馀，此歌傥可君绅书。